b'\n_START_ARTICLE_\nSun \xc4\x8ci\n_START_SECTION_\n\xc5\xbdivljenje in delo\n_START_PARAGRAPH_\nO Sun \xc4\x8ciju vemo zelo malo. Razen obdobja, v katerem je \xc5\xbeivel, je znano \xc5\xa1e njegovo precej pomembno delo Sun \xc4\x8cijeva klasi\xc4\x8dna matematika (Sun \xc4\x8ci suand\xc5\xbeing, \xe5\xad\x99\xe5\xad\x90\xe7\xae\x97\xe7\xbb\x8f). Tako kot ve\xc4\x8dina matemati\xc4\x8dnih knjig iz za\xc4\x8detnega obdobja kitajske matematike je tudi ta predvsem zbirka re\xc5\xa1enih problemov z razli\xc4\x8dnih podro\xc4\x8dij uporabne matematike. V njej najdemo na primer naslednji kongruen\xc4\x8dni problem: imamo neznano \xc5\xa1tevilo predmetov. \xc4\x8ce jih pre\xc5\xa1tejemo po 3, ostaneta 2. \xc4\x8ce jih pre\xc5\xa1tejemo po 5 ostanejo 3 in, \xc4\x8de jih pre\xc5\xa1tejemo po 7 ostaneta spet 2. Koliko je predmetov? Opisana re\xc5\xa1itev je te\xc5\xbeavna, ker je zapisana v zgo\xc5\xa1\xc4\x8deni obliki. Njegovo delo vsebuje tudi kitajski izrek o ostankih. Raziskoval je diofantske ena\xc4\x8dbe._NEWLINE_Zanimal se je za astronomijo in je posku\xc5\xa1al razviti koledar.'